በአረንጓዴ አሻራ ዘመቻ ሁለት ነጥብ ዘጠኝ ቢሊዮን ችግኞች ተተከሉ
 አዲስ አበባ፡- በጠቅላይ ሚኒስትር ዶክተር አብይ አህመድ አስጀማሪነት ግንቦት 28 ቀን 2012 ዓ.ም በሐዋሳ ከተማ በይፋ በተከፈተው የችግኝ ተከላ መርሐ ግብር እስከ አሁን ሁለት ነጥብ ዘጠኝ ቢሊዮን ችግኝ መተከሉን የግብርና ሚኒስቴር አስታወቀ፡፡በግብርና ሚኒስቴር የተፈጥሮ ሀብት ልማት ጥበቃ እና አጠቃቀም ዳይሬክቶሬት ዳይሬክተር አቶ ተፈራ ታደሰ በተለይ ለአዲስ ዘመን ጋዜጣ እንደገለጹት፤ የአረንጓዴ አሻራ መርሐ ግብሩ በይፋ ከተጀመረበት ጊዜ አንስቶ እስከአሁን ሁለት ነጥብ ዘጠኝ ቢሊዮን ችግኝ ተተክሏል። በዘንድሮው ዓመት የአረንጓዴ
አሻራ ዘመቻ አምስት ነጥብ
ዘጠኝ ቢሊዮን ችግኞች
ተፈልተው አምስት ነጥብ
አራት የችግኝ መትከያ
ጉድጓዶች መቆፈራቸቸውን ያስረዱት
ዳይሬክተሩ አስቀድሞ ጉድጓድ
መዘጋጀቱ ተከላውን ለማፋጠን
እንዳገዘና በዚህ ዓመትም
የተሻለ አፈፃፀም እንደተገኘ
ተናግረዋል። እስከአሁንም የዕቅዱን ከ50 በመቶ በላይ ማከናወን መቻሉን አቶ ተፈራ ገልጸው ‹‹ኮሮናን እየተከላከልን እንተክላለን›› በሚል መርሕ እየተተገበረ ያለው የአረንጓዴ አሻራ ዘመቻ በየቀበሌው የችግኝ ተከላ ቡድን በማቋቋም ኮሮናን ለመከላከል በሚያስችል መልኩ የአረንጓዴ አሻራ ሥራው በውጤታማነት እየተከናወነ ነው። የአርቲስት ሀጫሉ ሁንዴሳን
ግድያ ተከትሎ በኦሮሚያ
ክልል አንዳንድ አካባቢዎች
የፀጥታ ችግሮች የነበሩ
ቢሆንም ከተረጋጋ በኋላ
ዘመቻው በአዲስ መልክ ተጠናክሮ
መቀጠሉን ዳይሬክተሩ አስረድተው፤
በተለይም ለአርቲስት ሀጫሉ
ሁንዴሳ ማስታወሻ በሚል
የተከሉት ችግኞች አፈጻጸሙን
ከፍ እንዳደረጉት ጠቁመዋል።
‹‹በሐምሌ ወር መጨረሻ በሁሉም ቦታ ዘመቻው ይጠናቀቃል›› ያሉት አቶ ተፈራ፤ ቀድመው የሚጨርሱ አካባቢዎች ቢኖሩም የአረንጓዴ አሻራ ዘመቻው እንደ አገር ሐምሌ 30 እንደሚጠናቀቅ ተናግረዋል፡፡ዕቅዱም
መቶ በመቶ እንደሚሳካና
ከመትከሉም በሻገር ‹‹ችግኝ
መትከል ግብ አይደለም››
በሚል መርህም በቀጣይ
ለክብካቤና ክትትል ሥራ
ሰፊ ትኩረት እንደሚሰጥም
ጠቁመዋል። ባለፈው ዓመት
አራት ነጥብ ሰባት
ቢሊዮን ችግኝ ተተክሎ
ሦስት ነጥብ አምስት
ቢሊዮን ችግኝም መጽደቁን
አስታውሰዋል።አዲስ ዘመን ሀምሌ 14፣ 2012  በዋለልኝ አየለ